tomron87/hebrew-wikipedia-sentences-corpus huggingface dataset:
השיר ההוא הגיע למקום השני, ועם החשיפה הנכונה גם זה יכול לקרות כאן."[4]
האתר Pop Rescue כינה אותו שיר "מעולה", וציין במיוחד את "מחיאות הכפיים, הביטים, מעברי התופים, הסינתיסייזרים המסתחררים וקו הבס — וכמובן את הקטע הקליט ההוא של 'נר נר נר נר-נר נר הר'." הם הוסיפו שהוא "דוגמה משובחת" למוזיקת דאנס של שנות ה־90.[5]
דייב פאוברט מ־ShortList תיאר אותו כ"להיט פצצה" וכ"שיר שהביטלס היו יכולים להיות גאים אם היה נכתב על ידם."[6]
"Freed from Desire" המשיך והפך ללהיט ענק בכל רחבי אירופה, ולסינגל המצליח ביותר של גאלה.
השיר הגיע למקום הראשון בבלגיה ובצרפת, והגיע לעשירייה הראשונה בדנמרק, איסלנד, אירלנד, איטליה, הולנד, סקוטלנד והממלכה המאוחדת.
השיר הגיע למקום השני במצעד הסינגלים הבריטי ב-3 באוגוסט 1997, ושהה 8 שבועות ב-10 הראשונים ו-14 שבועות בסך הכל ב-75 הראשונים; בנוסף, השיר הופיע גם ב-20 הראשונים באוסטריה, פינלנד, גרמניה ושווייץ.
כבר באפריל 2011 שימש השיר כהמנון כדורגל לאוהדי בוהמיאנס, והם נהגו לשיר אותו במהלך המשחקים, כך שהפזמון הוחלף ל-"The Bohs have got no money, we've got a bag of E's", תוך כדי משחק חוץ נגד סלייגו רוברס.
בהתייחסות לאירוע, "Irish Independent", עיתון אירי דאז, כתבו: "במשך 45 דקות האוהדים האורחים - שבבירור תכננו יום שישי טוב ויבש - שאגו את קלאסיקת הריקודים 'Freed From Desire', לכאורה בלא-יודעין למצבה של הקבוצה שלהם על המגרש".
החגיגה תועדה על ידי אוהדי סלייגו רוברס ביציע הנגדי.
הפזמון שימש גם כ"המנון כדורגל" בשנת 2012 על ידי אוהדי סטיבנייג'.
לאחר מכן, בתחילת 2016, אוהדי ניוקאסל יונייטד עיבדו את השיר עבור החלוץ אלכסנדר מיטרוביץ' הסרבי, והפזמון היה: "!Mitro's on fire, your defence is terrified", שבו השתמשו גם אוהדי פולהאם לאחר שעבר לשם.
הפזמון הפך ויראלי במאי של אותה שנה, כאשר אוהד ויגאן את'לטיק העלה ליוטיוב את הגרסה שלו ל"Freed from Desire" בשם "Will Grigg's on Fire", כהוקרה על הישגיו האחרונים של ויל גריג, שחקן ויגאן, בסרטון שהפך ויראלי.
גרסה זו הוקלטה גם על ידי המפיקים "Blonde", והיא הגיעה למקום ה-76 במצעד הסינגלים הבריטי.
אוהדים מצפון אירלנד שרו גם את "Will Grigg's on Fire", בעיקר במהלך יורו 2016, כשגריג שיחק בצפון אירלנד.
בינואר 2022 נבחר "Freed from Desire" באמצעות סקר אוהדי מלבורן ויקטורי כשיר הניצחון שלהם.
השיר נוגן ברמקולים של האצטדיון המלבני לאחר כל ניצחון ביתי של הקבוצה.
התאחדויות הכדורגל הלאומיות של אנגליה, שווייץ ופולין בחרו ב-"Freed from Desire" כמנגינת השערים שלהם, שינוגן אחרי כל שער שהובקע במונדיאל 2022.
השיר עובד גם על ידי אוהדי מילאן ל-"Pioli's Is On Fire", כמחווה לשחקן האגדי של הקבוצה ומאמנה לשעבר סטפנו פיולי.
גאלה עצמה הביעה תמיכה בשימוש בשיר כהמנון ספורט, ואמרה כי "זה דבר כל כך יפה שלשיר יש אנרגיה בפני עצמו".
בשנת 2016 הקליטה גאלה גרסה אקוסטית של "Freed from Desire" באולפני ההקלטות סנט ז'רמן בפריז, עבור הסרט הצרפתי "להתאהב מעל הראש" בבימויו של לורן טיראר ובכיכובו של ז'אן דוז'רדן.
הקליפ של "Freed from Desire" צולם בשפייכרשטאדט שבהמבורג, ובוים על ידי הצלמת הגרמנייה נינה ביטל.
הוא צולם עם פילטר ספיה ובו מוצגים מספר גברים רודפים אחרי גאלה.
"Free" (בעברית: "חופשי") הוא סינגל שהוקלט על ידי הזמר האמריקאי סטיבי וונדר.
את השיר הוציאה לאור בשנת 1987 חברת התקליטים מוטאון, והוא נכלל כרצועה העשירית והאחרונה באלבום האולפן ה-21 של הזמר, Characters.
את השיר כתב והלחין וונדר לבדו, בדומה לשירים נוספים.
השיר הגיע למקום ה-20 במצעד 100 הסינגלים ההולנדיים.
את השיר כתב והלחין סטיבי וונדר לבדו והוא נכלל באלבומו Characters.
הוא עוסק בחופש ובתחושה של שחרור עצמי.
בתחילת השיר, משתמש וונדר במוטיב של נהר כדי לתאר את החופש שלו ולאחר מכן מדבר בצורות נוספות על היבטי החופש.
לקראת סוף הבית הראשון, מציין וונדר את אלוהים.
מספר עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-6 מיליון השמעות.
אזורתאריך יציאהפורמטחברת תקליטיםמקורכלל העולםפברואר 1989תקליט 7 אינץ'מוטאון
דנה אינטרנשיונל הקליטה גרסת כיסוי של "Free" עבור האלבום הבין-לאומי הראשון שלה, Free (1999).
גרסתה הופצה ב-6 במאי 1999 כסינגל השני מתוך האלבום.
זהו הסינגל השלישי שאינטרנשיונל הוציאה באירופה, אחרי "דיווה", שזכה באירוויזיון 1998 ו-"Woman in Love".
לשיר צולם וידאו קליפ שנועד לעזור בקידום המסחרי שלו.
היא הופיעה עם "Free" בחלק האמנותי של אירוויזיון 1999 בירושלים.
אירוויזיון 1999 התקיים בבנייני האומה שבירושלים, בהנחיית יגאל רביד, דפנה דקל וסיגל שחמון.
אינטרנשיונל הוזמנה, כזוכת האירוע הקודם של התחרות, לעמוד בראש החלק האמנותי של המשדר עם מופע ראוותני ומושקע המלווה לכשבעים רקדנים, תאורה איכותית ותפאורה שלא נראתה כמותה עוד באירוויזיון.
במאי המופע היה צדי צרפתי, והוא צולם בבריכת הסולטן על רקח חומות העיר העתיקה המוארות ומגדל דוד.
הוא שודר בערב הגמר של התחרות, ב-29 במאי 1999, בזמן הצבעת הקהל.
שי כרם, מנהלה של אינטרנשיונל, סיפר בתוכנית "אירופה לשלוש דקות" שכשביקשו ממנו לבצע את החלק האמנותי לאירוויזיון בירושלים היה חשוב לאינטרנשיונל לסגור את המעגל מהימים שבהם אסרו עליה להופיע במקומות מסוימים בגלל היותה טרנסג'נדרית.
היא רצתה לעמוד מול חומות בירת ישראל, ולשיר "אני חופשייה" מול מאות מיליוני צופים ברחבי העולם.
"Free" יצא לאור כסינגל השלישי של אינטרנשיונל באירופה, על-אף התנגדותה הראשונית של חברת התקליטים, ושולב באלבום Free.
המופע שלה באירוויזיון 1999 צולם ויצא לאקרנים כווידאו קליפ הרשמי של השיר.
במקביל צולם קליפ נוסף באולפן שנועד לשידור ב-MTV באירופה.
"Free" הפך לאחד מהמנוניה של הקהילה הגאה בישראל, ולאחד משיריה המוצלחים ביותר מבחינה מסחרית.
אזורתאריך יציאהפורמטחברת תקליטיםמקורכלל העולם6 במאי 1999תקליטורחברות תקליטים שונות
"Free Your Mind" הוא סינגל של להקת הבנות האמריקאית, אן ווג.
השיר, שהוקלט בין דצמבר 1991 לינואר 1992, יצא ב-24 בספטמבר 1992 בהוצאת חברת התקליטים איסט וסט רקורדס.
השיר מופיע כסינגל השלישי באלבום האולפן השני של הלהקה, Funky Divas .
השיר נכתב והופק על ידי פוסטר & מקלרוי , לאחר שקיבלו השראה מהשיר "Free Your Mind and Your Ass Will Follow" של פאנקאדליק .
רצועות הגיטרה והבס בוצעו על ידי הגיטריסט האמריקאי, ג'ינקס ג'ונס.
Here it go!" מעובד משורה שנאמרה על ידי קלהון טאבס (דייוויד אלן גריר ) בסדרת הקומדיה האמריקאית In Living Color .
השיר הופיע בפסקול של הסרט האמריקאי, דרכו של הקאובוי .
גרסה חלופית של השיר מופיעה באלבום האוסף שיצא לכבוד אולימפיאדת ברצלונה (1992), Barcelona Gold .
ב-2017, השיר הופיע במקום ה-41 ברשימת 100 שירי להקות הבנות הגדולים של כל הזמנים של בילבורד.
שנהפרסקטגוריהתוצאה1993פרס גראמיהופעת הרוק הטובה ביותר על ידי קבוצה או צמד עם קולות הווידאו קליפ הטוב ביותרפרסי הווידאו קליפים של MTVקליפ השנהסרטון הלהקה הטוב ביותר קליפ ה-R&B הטוב ביותרקליפ הדאנס הטוב ביותר בחירת הקהל הבימוי הטוב ביותר (מארק רומנק)הכוריאוגרפיה הטובה ביותר (טרוויס פיין, פרנק גטסון ולוין סמית')הצילום הטוב ביותר (מארק רשובסקי)
גרסת הכיסוי של הבנד לשיר יצאה ב-1996, כחלק מאלבום האולפן התשיעי של הלהקה, High on the Hog.
להקת הרוק הגרמנית Sub7even הוציאה, בשיתוף פעולה עם אן ווג, גרסה מחודשת לשיר ב-2002, כחלק מהאלבום Free Your Mind.
גרסה זו הגיעה בשיאה למקום ה-71 בגרמניה.
גרסת הכיסוי של צמד ה-R&B היפני, דאבל , יצאה ב-1995, כחלק מאלבום הרמיקס הראשון של הצמד, Crystal Planet.
גרסת מאשאפ של השיר עם השיר "Stop!
In the Name of Love" של הסופרימס, הופיעה בפרק השישי של העונה השנייה של Glee, Never Been Kissed.
הלהקה השוודית Slapdash הוציאה גרסת כיסוי לשיר ב-1996, כחלק מאלבום המוזיקה, Actual Reality.
גרסה חלופית של אן ווג לשיר יצאה ב-2017, כחלק מהפסקול של תוכניות הטלוויזיה האמריקאיות, כתום זה השחור החדש ו-GLOW.
להקת הבנות האמריקאית, Citizen Queen , הוציאה גרסת כיסוי לשיר ב-2020.
להקת הבנות הבריטית, ליטל מיקס, השתמשה בפזמון השיר כברידג' של השיר "Woman Like Me", כחלק מסבב ההופעות השביעי שלהן, The Confetti Tour.
Free (בעברית: חופשי, חינם) הייתה להקת רוק אנגלית שהוקמה בלונדון ב-1968 על ידי פול רודג'רס (שירה), פול קוסוף (גיטרה), אנדי פרייזר (בס, פסנתר) וסיימון קירק (תופים, כלי הקשה).
הם ידועים בעיקר בזכות הלהיט שלהם מ-1970, "All Right Now" ו-"Wishing Well".
למרות שנודעו בהופעות החיות שלהם ובסיבובי ההופעות הבלתי פוסקים, המוזיקה שלהם לא נמכרה היטב עד לאלבום האולפן השלישי שלהם, Fire and Water" מ-1970, שהכיל את הלהיט "All Right Now".
השיר עזר להבטיח להם הופעה בפסטיבל האי וייט 1970, שם הופיעו בפני קהל של 600,000 איש.
בתחילת שנות השבעים הם הפכו לאחת מלהקות הבלוז רוק הבריטיות הנמכרות ביותר; עד פירוק הלהקה הם מכרו יותר מ-20 מיליון תקליטים ברחבי העולם וניגנו ביותר מ-700 זירות וקונצרטים של פסטיבלים.
"All Right Now" נותר סימן היכר ומרכיב עיקרי בעולם הרית'ם אנד בלוז והרוק, ונכנס למועדון הסינגלים "One Million" איירפליי של ASCAP.
אנדי פרייזר עזב את הלהקה ב-1972 והקים את ההרכב "Free."Sharks הקליטו אלבום נוסף, "Heartbreaker", לפני שהתפרקו ב-1973; פול רודג'רס וסיימון קירק הקימו את הסופרגרופ המצליחה, Bad Company.
פול קוסוף הקים את Back Street Crawler ב-1973, אך מת מתסחיף ריאתי בגיל 25 ב-1976. אנדי פרייזר נפטר ב-16 במרץ 2015 בגיל 62.
מגזין המוזיקה רולינג סטון התייחס ללהקה כ"חלוצי הארד רוק בריטיים".
המגזין דירג את רודג'רס במקום ה-55 ברשימת "100 הזמרים הגדולים בכל הזמנים", ואת קוסוף במקום ה-51 ברשימת "100 הגיטריסטים הגדולים בכל הזמנים".
ההרכב הוחתם באיילנד רקורדס בבריטניה וב-A&M רקורדס בצפון אמריקה.
גיבוש, שנים מוקדמות ופריצת דרך
פול קוסוף וסיימון קירק התיידדו בעת שהיו חברים בהרכב הרית'ם אנד בלוז, Black Cat Bones, אבל רצו להמשיך הלאה.
כשקוסוף ראה את פול רודג'רס שר עם להקתו Brown Sugar ב-Fickle Pickle, מועדון רית'ם אנד בלוז בפינסברי פארק בלונדון, הוא התרשם מיד וביקש לנגן ג'אם על הבמה עם רודג'רס.
יחד עם קירק, הם החלו בחיפוש אחר חבר רביעי.
אלכסיס קורנר המליץ על אנדי פרייזר, שניגן עם ג'ון מאייל והבלוזברייקרס.
קורנר אף העניק ללהקה את שמה.
הלהקה הופיעה בפעם הראשונה ב-19 באפריל 1968 בפאב Nag's Head, בבאטרסי, לונדון.
כדי לקדם את האלבום הקרוב הם פתחו כמה מופעים בסוף 1968 עבור The Who, שהשתתפו בסיבוב הופעות קצר עם ארתור בראון.
אלבום האולפן השני של הלהקה, "Free", הוקלט ויצא בשנת 1969 בחברת איילנד רקורדס.
בעוד ששני האלבומים הראשונים שלהם לא זכו להצלחה גדולה, אלבומם השלישי, "Fire and Water" שיצא ב-1970, זכה להצלחה רבה, בעיקר בזכות הסינגל הלהיט מתוכו "All Right Now", שהגיע למקום השני במצעד הסינגלים הבריטי ולמקום הרביעי במצעד הפזמונים האמריקאי.
האלבום הגיע למקום השני במצעד האלבומים הבריטי ולמקום ה-17 במצעד האלבומים האמריקאי, מה שהפך אותו לאלבום המצליח ביותר של הלהקה.
"All Right Now" הפך ללהיט מספר 1 בלמעלה מ-20 מדינות והוכר על ידי ASCAP בשנת 1990 על שצבר מיליון השמעות רדיו בארצות הברית עד סוף 1989. בשנת 2000 הוענק לפול רודג'רס פרס על ידי איגוד תעשיית ההקלטות הבריטי כאשר "All Right Now" עבר את סף שני מיליון ההשמעות ברדיו בבריטניה.
Free הייתה הלהקה היחידה שפורסמה שלא הופיעה בחינם (למרות שמה) בפסטיבל Phun City ביולי 1970. האמרגן מיק פארן אמר שכאשר נודע להם שלא יקבלו תשלום, הם עזבו "בלי לצאת אפילו מהמכונית."
"Highway" היה אלבום האולפן הרביעי של ההרכב, והוקלט במהירות רבה בספטמבר 1970. הוא נכשל במצעדים, כשהגיע למקום ה-41 בבריטניה ולמקום ה-190 בארצות הברית.
באפריל 1971 הם הוציאו את הסינגל "My Brother Jake" שהגיע למקום הרביעי במצעד הסינגלים הבריטי ונשאר במצעד במשך 11 שבועות.
הוא תואר על ידי דייב תומפסון מ-AllMusic כ"שיר נוקאאוט מדהים".
רקורד וורלד ציין שזה היה "השיר הטוב ביותר שלהם מאז "All Right Now".
הלהקה ביצעה את השיר בתוכנית המוזיקה הטלוויזיונית הבריטית Top of the Pops ב-13 במאי 1971.
פירוק ראשון, שינוי, ופרידה אחרונה
הלהקה התפרקה ב-1971 עקב חילוקי דעות בין פרייזר לרודג'רס, שחש שלא מקשיבים לו.
הדבר הוביל להוצאת האלבום החי בשם !Free Live.
בתחילת 1972 הניחו חברי הלהקה את המחלוקות ביניהם בצד והתאחדו במאמץ להציל את קוסוף מהתמכרותו הגוברת לסמים, והוציאו את האלבום "Free at Last" ביוני של אותה שנה.
פרייזר עזב את הלהקה באמצע 1972, מתוסכל מחוסר האמינות של קוסוף ביכולת להופיע בהופעות או להגיע להופעות עצמן.
החברים הנותרים גייסו את נגן הבס היפני טצו ימאוצ'י והקלידן ג'ון "ארנב" בונדריק, שעבדו עם קוסוף וקירק במהלך הפירוק הראשוני של Free, הקליטו את Kossoff, Kirke, Tetsu and Rabbit ואת מה שיהיה האלבום האחרון של ההרכב, "Heartbreaker".
קוסוף הוחלף על ידי הגיטריסט לשעבר של אוסיביסה, וונדל ריצ'רדסון, לסיבוב הופעות בארצות הברית ב-1973, אך זמן קצר לאחר מכן ההרכב התפרק סופית.
רודג'רס וקירק המשיכו והקימו את Bad Company, פרייזר הקים את Sharks ומאוחר יותר את "להקת אנדי פרייזר", וקוסוף הקים את ההרכב Back Street Crawler.
כשקוסוף במצב בריאותי טוב יותר בסוף 1975, הוא הצטרף בשמחה לקולגות לשעבר רודג'רס וקירק שביקשו ממנו להופיע אתם על הבמה לשני לילות.
סיבוב הופעות בבריטניה היה אמור להתחיל ב-25 באפריל 1976 תחת הכותרת של Back Street Crawler עם Bad Company, בתמיכה באלבומו השני של ההרכב של קוסוף, Back Street Crawler, אך התמכרותו החוזרת של קוסוף לסמים תרמה לירידה דרסטית בבריאותו של הגיטריסט.
במהלך טיסה מלוס אנג'לס לניו יורק ב-19 במרץ 1976, קוסוף נפטר מתסחיף ריאתי בגיל 25.
לאחר שעזב את Bad Company ב-1982, רודג'רס המשיך בקו סגנון הבלוז הכבד של Free בקריירת הסולו שלו במהלך שנות השמונים והתשעים, בלהקות The Firm ו-The Law.
לאחר מכן, הוא חבר כסולן עם שניים משלושת החברים הנותרים של להקת קווין (בריאן מיי ורוג'ר טיילור).
בספטמבר 2008, פול רודג'רס וקווין הוציאו את אלבום האולפן הראשון שלהם The Cosmos Rocks.
רודג'רס ביצע גם שירים של Free ו-Bad Company במהלך סיבוב ההופעות עם קווין, בנוסף לשירי קווין המסורתיים ורצועות חדשות מאלבומם האחרון שיצא.
רודג'רס וקירק יצאו שוב לסיבוב הופעות עם Bad Company מ-2012 עד 2016. אנדי פרייזר נפטר ב-16 במרץ 2015. במאי 2017, פול רודג'רס יצא לסיבוב הופעות, Free Spirit בבריטניה כדי לחגוג את המוזיקה של Free על ידי ביצוע שירים אך ורק מקטלוג הלהקה.
בשנת 2019 Bad Company התאחדו לסיבוב הופעות לתמיכה בשלב הראשון בסיבוב ההופעות Last Of The Street Survivors של לנרד סקינרד.
Freestyle Script (פריסטייל סקריפט) הוא גופן שעוצב על ידי מעצבי הגופנים הבריטים קולין בריגנאל ב-1969 ומרטין ווייט ב-1981. הגופן הפך נפוץ במיוחד בפרסומות במהלך שנות השמונים וכמו גם בכרטיסי יום הולדת, לוגואים ועוד.
הגרסה המודגשת (bold) של הגופן פורסמה לראשונה בשנת 1986.
בשנת 2003, הגופן הגיע יחד עם מעבד התמילילים Microsoft Word, ולאורך השנים הוא נכלל גם יחד עם המהדורות החדשות יותר של התוכנה.
גופן זה תומך ב-78 שפות.
הוא שיר משנת 1989 מתוך האלבום "Full Moon Fever" אשר היה אלבום הסולו הראשון של המוזיקאי האמריקאי טום פטי.
השיר נכתב על ידי פטי וג'ף לין.
לין השתתף בשירת רקע וניגון על גיטרת בס בביצוע הסופי של השיר.
הצמד כתב והקליט את הסינגל תוך יומיים.
זהו אחד מהשירים המפורסמים ביותר של פטי וכמו גם השיר שזכה להכי הרבה הצלחה במצעדי הפזמונים.
בינואר 1990 השיר הגיע למקום ה-7 במצעד הפזמונים האמריקאי.
בשנת 1989 פטי ביצע עד השיר יחד עם להקתו Petty and בטקס פרסי הווידאו קליפים של MTV, יחד עם אקסל רוז ואיזי סטראדלין, ובפברואר 2008 הוא ביצע את השיר במופע המחצית של סופרבול XLII.
רולינג סטונס דירג בעבר את השיר במקום ה-219 ב־רשימת 500 השירים הגדולים בכל הזמנים.
בשנת 1996 השיר נכלל בסרט הקולנוע ג'רי מגווייר ובשנת 2000 נכלל בפרק ה-13 של העונה השנייה של הסדרה הסופרנוס.
טום פטי - שירה וליווי, גיטרה אקוסטית
מייק קמפבל - גיטרה חשמלית
ג'ף לין - גיטרה אקוסטית, גיטרה בס, סינתיסייזר, קולות רקע
פיל ג'ונס - תופים ותוף מרים
הווידאו קליפ של השיר בוים על ידי פירס גארלנד וג'וליאן טמפל והתמקד בנערה מתבגרת שהולכת למיקומים שונים ברחבי לוס אנג'לס, כולל מסיבת בריכה ופארק גלגיליות.
במהלך הווידאו קליפ פטי מבצע הופעה חיה במיקומים הללו ובמיקומים נוספים.
בשנת 1996 סטיבי ניקס ביצעה גרסת כיסוי לשיר עבור הפסקול של סדרת הטלוויזיה שולחן לחמישה.
בשנת 2007 ג'ון מאייר ביצע גרסת כיסוי אקוסטית של השיר בהופעה בתיאטרון נוקיה בלוס אנג'לס אשר נכללה באלבומו "Where the Light Is" שיצא ב-2008.
בשנת 2017 להקת קולדפליי ביצעה גרסת כיסוי לשיר יחד עם פיטר באק מלהקת אר.אי.אם.
בבפורטלנד שבאורגון, כמחווה לפטי לאחר מותו.
קולדפליי ביצעה בהמשך שוב גרסת כיסוי לשיר בבפסדינה שבקליפורניה יחד עם ג'יימס קורדן.
"Freelove" הוא שיר בביצוע ההרכב האלקטרוני האנגלי "דפש מוד", שיצא לאור ב־5 בנובמבר 2001 כסינגל השלישי מתוך אלבום האולפן העשירי של הלהקה, Exciter (2001).
גרסת הסינגל שונה מגרסת האלבום.
את גרסת הסינגל הפיק המפיק הבריטי Flood , והיא קצרה יותר מגרסת האלבום וכוללת תוספת תופים.
צד ב' של הסינגל הוא קטע כלי בשם "Zenstation".
גרסת ה־DVD של "Freelove" היא גרסת ה־DVD הראשונה שפרסם ההרכב.
היא כוללת סרטון של ביצוע השיר בהופעה שנערכה בפילדלפיה ב־2001, הקלטות אודיו של שירים אחרים מההופעה, וארבעה סרטוני בונוס באורך 30 שניות של הלהקה, בבימוי אנטון קורביין.
השיר הצליח גם בישראל והגיע למקום החמישי במצעד הפזמונים הבין־לאומי השנתי (2002) של גלגלצ.
הווידאו קליפ לשיר צולם ביולי 2001 בניו אורלינס בעת סיבוב הופעות של הלהקה בארצות הברית.
הבמאי האוסטרלי ג'ון הילקוט ביים את הקליפ.
בקליפ נראים חברי הלהקה על רכב שגורר קרון תהלוכה בתוך שכונת עוני.
תושבי השכונה מצטרפים לתהלוכה ורוקדים.
בסוף הקליפ התהלוכה וכל משתתפיה נעלמים למעט שני בני אדם שמתנשקים.
הקליפ התפרסם רק ב־2016 עם יציאתו לאור של המארז Video Singles Collection , שכלל את כל הקליפים לסינגלים שצילמה הלהקה החל מ־1981 ועד 2013.
מרטין לי גור כתב והלחין את כל השירים.
"Zenstation" (רמיקס מאת אטום )
סינגל תקליטור מהדורה מוגבלת בבריטניה
"Freelove" (גרסת ברטרנד בורגלט )
סינגל DVD בבריטניה ובארצות הברית
סינגל תקליטור מקסי בארצות הברית
"Free Four" (בעברית: "ארבעה חופשיים") הוא שיר של להקת הרוק הבריטית פינק פלויד, שנכתב על ידי רוג'ר ווטרס ויצא באלבום Obscured by Clouds של הלהקה משנת 1972, פסקול הסרט הצרפתי "העמק" (La Vallée).
מילותיו של ווטרס לשיר "Free Four" מזכירות לראשונה את מות אביו במלחמה (ווטרס התייחס לנושא הצבאי בשיר "Corporal Clegg" מ-1968), ומאוחר יותר באו לידי ביטוי באלבומים The Wall ו-The Final Cut.
השיר מתחיל בספירה של רוק אנד רול, אבל במקרה הזה פינק פלויד החליטו לשחק עם המילים ולהקליט "One, Two, Free Four!".
השיר עוסק בהשתקפות של החיים, ב"עוולות" של תעשיית התקליטים, וגם מתייחס לאביו של רוג'ר ווטרס שנהרג במלחמת העולם השנייה.
המוזיקה מתחילה בצורה קצבית, בעוד המילים מספרות סיפור ציני מאוד ומדכא.
"Free Four" יצא כסינגל בארצות הברית בשנת 1972 אך לא נכנס למצעדים.
השיר הגיע למקום ה-29 בהולנד ולמקום ה-35 בוולוניה (בלגיה).
קאש בוקס סקר את הסינגל ואמר: "הייתם מאמינים לשיר שמח על מוות?" מזגין רקורד וורלד ציין על השיר כי הוא "לא רק מצוין מבחינה מוזיקלית, אלא גם נגיש ומסחרי מספיק כדי להיות להיט כסינגל".
דייוויד גילמור - גיטרות אקוסטיות וחשמליות, מחיאות כפיים
ניק מייסון - תופים, טמבורין, מחיאות כפיים
רוג'ר ווטרס - שירה מובילה, קולות רקע, גיטרה בס
ריצ'רד רייט - EMS VCS 3
"Freedom" (בעברית: "חופש") הוא סינגל שהוקלט על ידי הזמרת הגאורגית מריאם שנגליה.
את השיר כתבו קטי גביסזיאני ובוקה קרטוזיה, והוא יצא לאור ב-14 במרץ 2025. ייצג את באירוויזיון 2025, שהתקיים בבזל שבשווייץ.
ב-14 במרץ 2025 הודיע תאגיד השידור הגאורגי (GPB) כי השיר "Freedom", בביצועה של שנגליה, ייצג את גאורגיה בתחרות האירוויזיון 2025. שנגליה ניסתה בעבר לייצג את בשנת 2020, כאשר השתתפה בעונה התשיעית של תוכנית הריאליטי לבחירת נציג גאורגיה, Georgian Idol, וסיימה במקום השישי.
השיר נבחר מתוך 18 מועמדויות שהתקבלו על ידי GPB, לצד 20 שירים נוספים שהוגשו על ידי מלחינים זרים.
גאורגיה שובצה להתחרות בחלקו השני של חצי הגמר השני, שהתקיים ב-15 במאי.
גאורגיה הופיעה עשירית, אחרי ולפני .
בסוף הערב הוכרזה גאורגיה כאחת משש המדינות שלא העפילו לשלב הגמר.
מאוחר יותר התברר כי גאורגיה הגיעה למקום ה-15 עם 28 נקודות.
Freedom House (בתרגום חופשי לעברית: בית החופש) הוא ארגון ללא כוונת רווח אמריקאי שהמטה שלו שוכן בוושינגטון די.
וידוע בפעילותו הפוליטית בתחומים כגון דמוקרטיה, חופש פוליטי וזכויות אדם.
הארגון הוקם באוקטובר 1941 בידי ונדל וילקי, מועמדה של המפלגה הרפובליקנית לתפקיד נשיא ארצות הברית ב-1940, ואלינור רוזוולט, אשתו של נשיא ארצות הברית פרנקלין דלאנו רוזוולט.
רוב המימון לארגון מגיע ממחלקת המדינה של ארצות הברית וממענקים ממשלתיים נוספים.
בנוסף לכך, הארגון מקבל מימון מטעם מוסדות ואישים.
הארגון מפרסם את דו"ח חירות בעולם (Freedom in the World Report) מדי שנה.
המטרה של הדו"ח היא לנסות ולהציג מדד כמותי לרמת הדמוקרטיה והחופש הפוליטי במדינות וטריטוריות שונות בעולם.
הדו"ח מצוטט בידי חוקרים בתחומי הפוליטיקה, העיתונות והחקיקה.
עם זאת, הארגון ספג ביקורת רבה על שימושו במדדי דמוקרטיה מסוימים.
משנות ה-70 עד שנות ה-2000, ביקורות רבות פורסמו נגד הארגון בשל הטייתו לכאורה לאינטרסים אמריקאים, עקב המימון שקיבל מטעם גורמי ממשל במדינה.
אחרים ביקרו את המדדים שהארגון עושה בהם שימוש, שנכתבו בעיקר על ידי החוקר ריימונד גסטיל.
ה-National Review, מגזין שמרני-ליברטריאני-אמריקאי, כינו את הארגון "אנטי-שמרני".
"French Lover" הוא סרט צרפתי של הבמאית נינה ריבס.
הסרט יצא לאקרנים בשנת 2025.
במרכז העלילה המוטיב של מפגש בין כוכב מפורסם לאישה לא מפורסמת, כמאמר הגיבורה: "הוא, הכוכב.
זה אף פעם לא יעבוד".
במרכז עלילת הקומדיה הרומנטית המתרחשת בפריז, סיפור פגישתם המקרית של אבל, כוכב קולנוע מצליח בגילומו של עומר סי, ומריון, מלצרית מתוסכלת שנבגדה על ידי בן זוגה, בגילומה של שרה ז'ירודו.
השחקן כוכב הקולנוע פוגש במריון במקרה בבית קפה בו היא ממלצרת ומתאהב בה.
קשר רומנטי נראה להם בתחילה בלתי אפשרי, משום שכל אחד בא ממקום אחר בחיים והפערים ביניהם נראים משמעותיים מידי לגישור, אך בהמשך העלילה הקשר מתפתח.
התסריט לסרט French Lover מבוסס על התסריט של הסדרה איש חשוב מאוד, סדרת הדרמה הישראלית של התסריטאית שירלי מושיוף ששודרה ב-HOT בכיכובו של יהודה לוי.
ב-13 במאי 2024 פורסם במגזין וראייטי שעומר סי לוהק לתפקיד ראשי בקומדיה הרומנטית של נטפליקס שתהווה את הופעת הבכורה של נינה ריבס כבמאית.
שלב הצילומים החל ב-27 במאי 2024 בפריז.
הסרט הוא הפקה משותפת של מספר חברות הפקה בצרפת, ביניהן: Zazi Films, Federation Studio France ו-Korokoro Productions הסרט הופק עבור נטפליקס בשיתוף עם חברת TF1.
הסרט French Lover עלה לשידור בנטפליקס ב-26 בספטמבר 2025.
זהו הסרט הראשון שיצרה נינה ריבס כשהתראיינה לגבי הסרט אמרה ריבס: "אני שמחה מאוד לשתף פעולה בסרט הראשון שלי עם עומר סי והוגו גלין המוכשרים".
אלבאן איוונוב - סמי, חבר ילדות של אבל
סינדי ברונה - לנה, שחקנית, האקסית של אבל
אמורי דה קריינקור - אנטואן
איזבל קנדלייה - נטלי, אמה של מריון
אנטואן שאפה - ז'אק, אביה של מריון
ז'אן פרנקו - במאי סרטים, רנו למן
ג'וליאן סנטיני - רופא בבית החולים
ז'אן בורנו - מנחה טקס פרס סזאר
Frogger (פרוגר) הוא משחק ארקייד שנוצר בשנת 1981 על ידי Konami.
גיבורת המשחק היא צפרדע המבקשת לחצות כביש מהיר ונהר גועש.
בדרכה, עליה להתחמק מכלי רכב הנוסעים בכביש אשר עלולים לדרוס אותה ולהימנע מלטבוע בנהר או להאכל על ידי התנינים השורצים בו.
המשחק, אשר עם שחרורו נאלץ להתמודד עם גאות של משחקי ארקייד פופולרים, כגון "מיס פקמן", ו-"Qix", היה להצלחה אדירה, תחילה ביפן ולאחר מכן בארצות הברית.
המשחק היה לראשון בסדרת להיטי ארקייד מבית היוצר של Konami, אך לימים קושר דווקא יותר ל-Sega, אשר הפיצה אותו בארצות הברית.
המשחק היה להצלחה הגדולה הראשונה של Sega, אשר ברבות הימים תהפוך אף היא לענקית משחקי ארקייד ומחשב.
במשך שנים ארוכות היה המשחק למשחק הדגל של Konami, ועימו פנתה לשווקים נוספים, כגון קונסולות המשחקים, שם המשיך לצבור פופולריות רבה.
החברה המשיכה להוציא למשחק המשכונים וגרסאות חדשות, אשר זכו אף הן לא אחת לפופולריות רבה.
גרסאות אלו הביאו את המשחק כמעט לכל פלטפורמה פופולרית בקרב חובבי משחקי המחשב, כלה בהוצאה האחרונה לקונסולת ה-Xbox 360 בשנת 2006.
השחקן מתחיל את המשחק כשלרשותו שלושה ניסיונות לחצות את הכביש והנהר, כאשר דמות הצפרדע ממוקמת בתחתית המסך בעוד שיעד חפצה - בראשו.
השחקן צריך לכוון את הצפרדע בין המכשולים השונים הנעים בשורות קבועות מימין לשמאל.
מהירות המכשולים משתנה בין שורה לשורה, אך כל המכשולים באותה שורה נעים באותה מהירות, ובכך יכול השחקן לנסות ולצפות מתי יוכל לעבור בין השורות.
המטרה הראשונית של השחקן היא לעבור את הכביש, בו נעים כלי רכב שונים המאיימים לדרוס את בת דמותו הצפרדע.
לאחר מכן עליו לדלג בין צבים ובולי עץ כדי לחצות הנהר.
גם אלו נעים באורח דומה לזה של המכוניות, אך הפעם על השחקן לעלות על העצמים במקום להימנע מהם.
עם זאת, כדי להקשות על השחקן הצבים נוטים לשקוע במים לאחר שניות מעטות ובכך להטביע הצפרדע, והבולים נעים במהירות מחוץ למסך ומביאים לתוצאה דומה.
כמו כן, לעיתים מופיע תנין, ואם השחקן יכוון הצפרדע לעברו - היא תאכל והשחקן יאלץ להתחיל מחדש.
המטרה הסופית היא להגיע לגדה הנגדית של הנהר, אך גם כאן נוסף מכשול, שהרי לא מכל נקודה ניתן להגיע לאותה גדה - בליטות ו"מזחים" מסוימים הם היחידים המאפשרים גישה והיה והשחקן החמיץ אחד מהם - הצפרדע טובעת.
בעונה האחרונה של סדרת הטלוויזיה סיינפלד, שודר פרק שנשא את השם "The Frogger".
בפרק זה, החברים מבקרים בפיצרייה שעומדת להיסגר, בה בילו כנערים.
כשמתברר לג'ורג' שבמכונת פרוגר שמוצבת שם שמו עדיין רשום כבעל התוצאה הטובה ביותר, הוא מחליט לקנות את המכונה, אך סדרה של תקלות מאלצת אותו לחצות עמה את הכביש.
סצנת חציית הכביש צולמה מלמעלה, והיא מחקה את מכניקת המשחק של פרוגר, ולוותה בפסקול המזכיר את צלילי המשחק.
בסלנג להט"בי בשפה האנגלית, Friend of Dorothy (חבר של דורותי; בראשי תיבות: FOD) הוא כינוי לגבר הומוסקסואל.
המונח מוכר עוד מתקופת מלחמת העולם השנייה, כשאקטים הומוסקסואליים היו מחוץ לחוק בארצות הברית.
השאלה או האמירה כי אדם מסוים הוא "friend of Dorothy" היוו לשון נקייה לדיון בנטייה מינית מבלי שאנשים אחרים יבינו את כוונת הביטוי.
מקור הביטוי אינו ידוע, ותאוריות רבות מנסות לספק לו הסבר.
במחצית הראשונה של המאה ה-20 נעשה באנגליה שימוש במונח דומה: "friend of Mrs.
King" – 'חבר של גב' מלך', כלומר: מלכה.
הקישור החזק ביותר הוא בין ביטוי זה לבין הסרט "הקוסם מארץ עוץ", היות שג'ודי גארלנד, שכיכבה בסרט כדמות הראשית דורותי, היא סמל הומוסקסואלי.
בסרט, דורותי היא דמות המקבלת את השונה.
לדוגמה, האריה העדין שחי בשקר: "אני חושש שלא ניתן להכחיש זאת, אני בסך-הכל אריה גנדרן".
זוהי התאוריה הנפוצה ביותר באשר למקור הביטוי, והיא התחזקה ככל שהסרט צבר פופולריות.
אף על פי כן, קיים מקור אפשרי אחר, בדמות לוחמת זכויות האדם והאזרח הניו-יורקרית דורותי פארקר, שהייתה גם סופרת, משוררת, עיתונאית, תסריטאית ומבקרת תיאטרון מפורסמת.
פארקר, שהפופולריות הרבה שלה הייתה מוגבלת בעיקרה לעיר ניו-יורק, הקדימה את הסרט בעשור אחד לפחות, ופעלה בתקופה שבה גברים הומוסקסואלים היו חייבים לשמור על חשאיות גבוהה, ולהשתמש בביטוי שמשמעותו האמיתית אינה מובנת בקלות.
ייתכן שהביטוי נולד בתקופתה של פארקר, והמשיך להוות לשון נקייה לגברים הומוסקסואלים, תוך שינוי האטימולוגיה המובנת הרווחת שלו פארקר אל הסרט הידוע ואל כוכבתו המפורסמת.
בראשית שנות ה-80 של המאה ה-20 ערך שירות החקירות של הצי האמריקני (NIS) חקירה במטרה לגלות אנשי צי הומוסקסואלים המוצבים באזור שיקגו.
סוכניו גילו כי חלק מהגברים ההומוסקסואלים כינו עצמם "חברים של דורותי".
הסוכנים, שלא היו מודעים למשמעות ההיסטורית של הביטוי, האמינו כי קיימת אישה בשם דורותי העומדת במרכזו של מעגל הומוסקסואליות נרחב של חיילים הומוסקסואלים, והחלו בחיפוש נרחב אחריה, בתקווה שתסגיר לידיהם רשימת שמות של אנשי צי הומוסקסואלים.
החל משנות השמונים המאוחרות, נוסעים הומוסקסואלים על סיפונן של ספינות רבות ביקשו מאנשי הצוות לפרסם התאספויות של גברים הומוסקסואלים כחלק מלוח הפעילויות המוצעות היומי במשך השיט.
חברות הספנות היססו לפרסם את המפגשים כהתאספויות הומוסקסואליות באופן מפורש, והעדיפו לרושמן כ"פגישות של החברים של דורותי".
פגישות כאלה הפכו להיות יותר ויותר נפוצות וצברו פופולריות במשך השנים.
כיום, חברות ספנות רבות מקיימות אירועי "FOD" רבים, לעיתים אף בכל לילות ההפלגה.
פרינג הוא פריט תוכנה לטלפון נייד שאפשר לאחד את הקהילות המקוונות ותוכנות המסרים השונות.
היישום אפשר להתחבר דרך האינטרנט במכשיר הסלולרי לרוב הרשתות החברתיות ותוכנות המסרים הקיימות, להציגן תחת רשימה דינמית אחת הכוללת את אנשי הקשר השונים.
כמו כן היישום אפשר לבצע שיחות טלפון המבוססות על טכנולוגיית VoIP תוך שימוש בתוכנות מסרים המאפשרות שירות זה, בדיקת דואר אלקטרוני, שיתוף קבצים וכן הלאה.
פיתוח המוצר החל על ידי היזם הישראלי אבי שכטר ב-2005.
היישום היה זמין ללא תשלום.
From Afar ("ממרחק") הוא אלבום האולפן הרביעי של להקת הפולק מטאל הפינית אנסיפרום, הראשון בו מנגנת הקלידנית אמי סילבנוינן.
האלבום יצא בתשיעי בספטמבר 2009 בחברת ההקלטות Spinefarm Records.
את האלבום הפיקו טרו קינונן (שהפיק גם בשביל נייטוויש), וג'יין ג'וטסניאמי.
Friday הוא הסינגל הראשון של הזמרת האמריקאית רבקה בלאק.
השיר נכתב והופק על ידי קלרינס גא'י ופטריק וילסון, השיר מבוצע על ידי רבקה בלאק ופטריק וילסון.
השיר יצא ב-10 בפברואר 2011 ואז עלה לראשונה ב-iTunes ב-14 במרץ 2011 על ידי חברת התקליטים ARK Music Factory כסינגל הבכורה של בלאק.
קליפ השיר זכה ליותר מ-150 מיליון צפיות ב-YouTube, כאשר 86 אחוזים מן המדרגים סימנו שאינם אוהבים את השיר, בנוסף הועלו לאינטרנט פרודיות רבות של השיר.
השיר קיבל ביקורות לועגות רבות, וכונה כ"שיר הכי גרוע".
בסוף שנת 2010 סיפר לקוח של ARK Music Factory לבלאק בת השלוש עשרה על חברת התקליטים.
אמה של בלאק, גאורגינה, שילמה לחברה 4,000 דולר עבור שיר שביתה תוכל להקליט.
בלאק בחרה את השיר Friday ואמרה ש"השירים האחרים מדברים על אהבה של מבוגרים, אני עוד לא חוויותיי את זה.
אני מרגישה כאילו זה השיר שמתאים בשבילי".
פטריק וילסון, כותב השיר ומבצע אותו עם בלאק מספר "כתבתי את השיר ביום חמישי בלילה, כתבתי הרבה שירים כל הלילה וזו הייתה סוג של התרגשות שכבר יום שישי".
גרסת Glee - לשיר יצאה גרסה בעונה השנייה של התוכנית "Glee".
גרסת Late Night with Jimmy Fallon - ב-1 באפריל 2011 הוצגה גרסה של Friday בתוכנית "Late Night with Jimmy Fallon" בה השתתפו סטפאן קולברט, ג'ימי פאלון וטיילור היקס.
גרסאות נוספות - לשיר יצאו גרסאות נוספות המבוצעות על ידי ניק ג'ונאס, קייטי פרי וג'סטין ביבר.
רמיקס לשיר בהשתתפות 3!oh3, ביג פרידיה ודוריאן אלקטרה, לכבוד 10 שנים לשחרור השיר המקורי יצאה לאור ב-10 בפברואר 2021.
Frogwares היא חברת הפקת משחקים אוקראינית עצמאית שנוסדה בשנת 2000 ויוצרת משחקי הרפתקה ממוחשבים המבוססים על ספרים מפורסמים שנמצאים ברשות הכלל, כגון ספרי שרלוק הולמס, ספרי ז'ול ורן, ו"דרקולה".
משחקי החברה מוצאים למחשב האישי, למחשב המקינטוש ולקונסולות משחקים שונות, ומופצים בבריטניה ובארצות הברית.
ב-2011 הקימה חברה נוספת, Water Lily, שתתמקד במשחקי קז'ואל.
סדרת Adventures of Sherlock Holmes - סדרת משחקי שרלוק הולמס, שמציגה תעלומות חדשות אותן הולמס צריך לחקור, כגון מעשי הרצח של ג'ק המרטש ומעשיו של ארסן לופן, גנב אמן.
בסדרה יש שבעה משחקים ועוד שניים בפיתוח.
הסדרה יוצאת לאור מאז 2002.
- מבוסס על ספרו של ז'ול ורן, מסביב לעולם ב-80 יום.
המשחק מתרחש בשנת 1889, ובו אוליבר, איש אנגלי צעיר, מסכים לאתגר של הקפת העולם ב-80 יום, על מנת לברוח משידוך לאישה אותה הוא לא אוהב.
Dracula: Origin - משחק המבוסס על הספר "דרקולה" של ברם סטוקר, אך עם עלילה שונה.
במשחק ואן הלסינג צריך להציל את מינה מארי, אחת מהדמויות מהספר, ובה בעת לסכל את תוכניתו של דרקולה להחיות את המתים.
Journey to the Center of the Earth - משחק המבוסס על ספרו של ז'ול ורן, "מסע אל בטן האדמה".
במשחק אריאן, כתבת צעירה, נתקעת על הר געש כשהאדמה קורסת תחתיה, והיא מוצאת את עצמה בעולם תת-קרקעי שבו היא מגלה תרבויות חדשות.
המשחק יצא לאור ב-13 בנובמבר 2003.
Department 42: The Mystery of the Nine - במשחק זה הסוכנת אליס רייט צריכה לאתר תשעה אביזרים מסתוריים שנעלמו.
From Genesis to Revelation הוא אלבום הבכורה של להקת ג'נסיס.
האלבום יצא לאור ב-7 במרץ 1969 על ידי דקה רקורדס בבריטניה ולונדון רקורדס בארצות הברית.
האלבום הופק על ידי ג'ונתאן קינג שגילה את הלהקה ב-1967. בזמן זה, חברי הלהקה היו תלמידים בבית הספר צ'רטרהאוס.
ג'נסיס בתקופה הזו כללה את פיטר גבריאל, טוני בנקס, מייק רות'רפורד ואנתוני פיליפס.
האלבום נשאר עד היום תחת הזכויות של חברת Jonjo ולכן, השירים מהאלבום אינם מופיעים באלבום אוסף, בהופעה חיה או במארז תקליטורים.
באלבום זה שירי הלהקה לא היו בעלי רעיונות מרכזיים או סיפורים מהמיתולוגיה היוונית או סיפורים סוריאליסטיים.
קינג רצה לעשות את האלבום כמין אלבום קונספט עם שירים שעוסקים בתנ"ך.
האלבום הוקלט ב-1968 בחופשות מבית הספר ולאחר מכן, נוספו לאלבום כלי קשת וכלי נשיפה.
מאוחרי גבם של הלהקה, הגיטריסט אנתוני פיליפס הגיב על זאת כך: "היו לנו המון ויכוחים בנוגע להפקה, ועל התוצאה הסופית.
שנאתי את מה שיצא בסוף.
הוסיפו לנו עיבוד של רביעיית מיתרים, בלי לשאול אותנו, ממש מאחורי גבינו.
לא ידענו על זה כלום.
כל החברים שלנו שמעו את ההקלטות ושאלו אותנו 'איך הסכמתם שיעשו לכם דבר כזה?' לא ידענו מה לענות להם".
האלבום התאפיין בסגנון בארוק פופ, אולם Silent Sun התאפיין בפולק רוק.
ב-1990, יצא דיסק בונוס לאלבום שכלל חומר מהאלבום שלא יצא וריאיון עם הלהקה הנמשך 21 דקות.
השיר נכתב על ידי טוני באנקס ופיטר גבריאל והופק על ידי ג'ונתן קינג ששכנע את הלהקה לנגן מוזיקת פופ במקום רוק מתקדם.
בהתאמה, לאחר שדרכיהן של ג'נסיס וקינג נפרדו, ג'נסיס עברו לרוק מתקדם שהוא הז'אנר בו הם רצו להתמקד מלכתחילה.
קינג, שהיה מעריץ של להקת הבי ג'יז, הוא הסיבה שבאנקס וגבריאל כתבו את השיר בסגנון פופי.
תחת חוזה ההוצאות של הלהקה, הסינגל יצא לאור ב-22 בפברואר 1968 ולאחר שנה יצא לאור באלבום הבכורה של הלהקה From Genesis to Revelation.
השיר, The Silent Sun, הוא שילוב בין פולק רוק ופופ רוק ואילו השימוש הכבד בכלי מיתר נותן לשיר תחושה רומנטית.
הסגנון של אלבום זה לא דומה כלל לסגנון האלבום הבא של ג'נסיס, Trespass, אשר מאופיין ברוק מתקדם.
השיר, כמו כל שירי האלבום From Genesis to Revelation, לא נכלל בשום אלבום הופעה או אלבום אוסף של הלהקה.
הסינגל יצא מחדש ב-2006 ללא "בי-סייד".
עטיפת האלבום היא הדלה ביותר, בניגוד לאחרים שהיו עשירים בפריטים.
העטיפה כוללת רקע שחור עם שם האלבום בסגנון כתיבה גותי.
פיטר גבריאל - שירה, חליל
אנתוני פיליפס - גיטרה, שירה
טוני באנקס - עוגב, פסנתר, שירה
מייק רות'רפורד - גיטרת בס, גיטרה, שירה
ג'ון סילבר - תופים, שירה מלבד silent sun
כריס סטיוארט - תופים בשיר silent sun
Fritz X היה הכינוי הניתן לפצצת דאייה (Glide bomb) גרמנית בה נעשה שימוש נגד ספינות במהלך מלחמת העולם השנייה.
ה-Fritz X היה למעשה שכלול מהותי של ה-"פצצה הטיפשה" שלאחר שחרורה נופלת במסלול בליסטי, וככזה הוא הדוגמה הראשונה לחימוש מדויק (פצצה מונחית) שנעשה בו שימוש קרבי, והנשק המונחה הראשון שהטביע ספינה בקרב.
ה-Fritz X היה פיתוח של הפצצה חודרת השריון PC 1400, אשר נשאה את הכינוי Fritz.
זהו היה נשק שנועד להבקעת וחדירת מתקנים צבאיים מבוצרים היטב, כגון אוניות מערכה וסיירות כבדות.
ה-Fritz X היה הסבה לשליטה מרחוק של פצצת ה-PC 1400; במהלך ההסבה ניתן לה אף אווירודינמי יותר, ארבעה כנפונים המחוברים לגוף הפצצה במרכז הכובד שלה (ארבעה כנפונים היוצרים כמעיין צלב.
הכנפיים מוקמו בזוויות של 28 מעלות ו-152 מעלות אחת לשנייה), ויחידת זנב טבעתית שהכילה את משטחי הניהוג האווירודינמים של ה-Fritz X.
הלופטוואפה זיהה את הקושי שבפגיעה בספינות נעות במהלך מלחמת האזרחים בספרד.
המהנדס מקס קרמר אשר עבד ב-DVL, התנסה עוד מאז 1938 בפצצות נשלטות מרחוק בנפילה חופשית במשקל 250 ק"ג, וב-1939 הנדס עבור הפצצות ספוילרים נשלטים מרחוק בעזרת קשר רדיו.
ב-1940 הוזמנה חברת Ruhrstahl להצטרף לפיתוח, זאת מכיוון שכבר היה ברשותה ניסיון בייצור של פצצות חסרות הנחיה.
Fritz X הונחה באמצעות קשר רדיו מסוג Kehl-Strasbourg, אשר העביר אותות לספוילרים הנעים שעל גבי משטחי הזנב האופקיים והאנכיים שבתוך הטבעת הזנבית.
אנטנות המקלט שולבו בגוף הפצצה.
הגובה המינימלי לשחרור הפצצה היה 4,000 מטר (אפקטיביות הניהוג האווירודינמי של הפצצה תלויה ביחס ישר במהירותה; על כן יש להפילה מגובה רב כדי שתוכל להשיג מהירויות גבוהות מספיק), ואילו טווח של לפחות 5 קילומטר היה הכרחי.
לטבעת הזנבית של הפצצה נועד מראש תפקיד חיוני; היא יצרה גרר מושרה על הפצצה ובכך מנעה ממנה לפתח מהירויות נפילה סופיות גבוהות מדי אשר יפגעו ביכולת לכוון את הפצצה (מהירות נפילה גבוהה מדי לא תשאיר מספיק זמן לכוון את הפצצה מרחוק).
כיוון שסכמת ההנחיה של מפעילי הפצצה הייתה MCLOS (שליטה ידנית בקו ראייה), היה המפעיל חייב לשמור את הפצצה בטווח ראייתו במהלך כל מעופה.
סכמה זו הציגה מיד בעיה - כיוון של-Fritz X לא היה מנוע, הוא מיד נותר מאחורי המטוס לאחר שחרורו (עקב התנגדות האוויר) ולכן יצא מטווח הראייה של המפעיל.
כדי לפתור בעיה זו, מיד עם שחרור הפצצה היה המפעיל נאלץ לתמרן באופן כזה שהפצצה תישאר בשדה הראייה שלו.
הג'ויסטיק של המערכת, מסוג Kehl-Strasbourg, הותאם במיוחד כך שמפעיל הפצצה יוכל לדמיין ולהבין כיצד פקודות ההיגוי של מוט הג'ויסטיק מתורגמות לשינוי בתנועה של הפצצה.
המוט היה מחובר לג'ויסטיק באמצעות מיסב כדורי, כך שמוט הג'ויסטיק התווה חרוט במרחב כשהניעו אותו באזימוט, ובאופן דומה ניתן היה לשנות את זווית הגבהתו.
באמצעות שינוי אזימוט המוט, המפעיל למעשה שינה את כיוון וקטור העילוי האווירודינמי על הפצצה כפי שהוא נראה במישור הראייה של המפעיל, כך ששינויים באזימוט המוט היו אנלוגיים לשינויים בכיוון העילוי הפועל על הפצצה.
ריחוק הקצה של מוט הג'ויסטיק מצירו היה פרופורציונלי לחוזק העילוי, כך שמיקום קצה המוט היה אנלוגי לנקודת הקצה של וקטור העילוי.
מערך האימון של המפעילים כלל מספר סימולטורים שנועדו לדמות פגיעה במטרה בעלת גודל זוויתי קטן (כמו אונייה ממרחק כמה קילומטרים).
ציוד הבקרה בציר הגלגול, לעומת זאת, פעל באופן אוטונומי באמצעות בקרה מגירוסקופ פנימי ולא באמצעות שליטה מהמטוס, וחווה אוסצילציות דומות.
הפקודות מהגירוסקופ הפנימי נועדו לייצב את הפצצה בנפילתה ולמנוע ממנה להתגלגל.
צמד הספוילרים על משטחי הזנב האופקיים (לניהוג בציר העלרוד) נעזר במשטחים מיוחדים (גם הם על הזנב) להפרדת זרימת האוויר ממחבלי הזרימה (ספוילרים) של ציוד בקרת הגלגול.
מיד עם שחרור הפצצה, משטחי ניהוג אלה שלטו בזווית העלרוד שלה באמצעות פיקוד מקשר הרדיו, ובכך העניקו למפעיל ה-Fritz X על המטוס את היכולת לשלוט בטווח ההטלה, יכולת שלפצצת ה-Azon המקבילה של בעלות הברית לא היה.
מחבלי הזרימה לניהוג בציר הסבסוב נעזרו גם במשטחים מיוחדים בזנב כדי לתעל את זרימת האוויר מסביב להם.
מחבלי הזרימה כמעט לא בלטו מהמשטחים עליהם היו מוצבים, והניהוג הושג באמצעות יצירת "פרופורציונליות" בפעולה שלהם על ידי שינוי משך הזמן שהם שוהים בצד אחד של המשטח במהלך התנודה המהירה שלהם מצד לצד.
Freue dich, erlöste Schar היא קנטטה דתית מאת יוהאן סבסטיאן באך.
הקנטטה נכתבה במסגרת משרתו בלייפציג עבור יום הקדוש יוחנן המטביל וככל הנראה בוצעה לראשונה ב-24 או ב-27 ביוני 1738 או מאוחר יותר.
עבור חג יוחנן נכתבו הקנטטות רי"ב 7 שחיבורה קדם בכעשור (1724) ובעלת אופי שונה בתכלית ו-רי"ב 167 (1723).
כמו כן במהלך שירותו בלייפציג ככל הנראה, ניצח באך על ביצועים של קנטטות ויצירות דתיות פרי עטם של מלחינים שונים בשנים השונות במועד זה.
מחזור התפילה והלימוד עבור יום יוחנן המטביל כולל את ובהם , ואת תיאור לידת יוחנן והבנדיקטוס בפרק הפתיחה של הבשורה על פי לוקאס.
כבר במשפט הפותח פרק הכורו ניתן לזהות הֶרְמֵז לנבואות השונות בספר ישעיהו ו.
אף על פי כן למעט הכוראל שמילותיו שאולות מהבית השלישי בהמנון מאת יוהאן אולאריוס (Johann Olearius), מקור ליברית הקנטטה לוט בערפל, ויש שהציעו כי פיקנדר הוא המחבר האלמוני, וזאת בהמשך ישיר לחיבורו לברית הקנטטה החילונית רי"ב 30a(1737), שהולחנה עבור חנוכת בית של אציל מקומי, ועל פיה הלחין באך קנטטה זו.
הקנטטה כתובה לסופרן, אלט, טנור, בס, מקהלה, שלש חצוצרות, טימפני, שני חליל, שני אבובים, אבוב אהבה, שני כינורות, ויולה ועוגב וקונטינואו.
בקנטטה שנים עשר פרקים בסך הכל ואלה מתחלקים לשנים, החלק הראשון מבוצע לפני הטקס והשני בסיומו, מילות הפרק הפותח והפרק המסיים בעלות דמיון רב והן כתובות לאותה המנגינה, כמסגרת לקנטטה כולה.
רצ'יטטיב (בס) Wir haben Rast (יש לנו מנוחה)
אריה (בס) Ich will nun hassen (אני רוצה כעת לשנוא)
רצ'יטטיב (טנור) Geduld, der angenehme Tag (סבלנות, היום המיוחל)
בקנטטה בעלת שני החלקים מספר פרקים כפול מזה של מרבית הקנטטות ולכן גם משכה ארוך יותר משמעותית.
היא כוללת אריות לבס, לאלט ולסופרן, ולכן (בשל אורכה) ניתן למצוא בה תבניות שונות כמו למשל מבנה סוויטה בין האריות השונות כמו גם בחילופי הסולמות.
הכורו מלא חיוניות ופותח מיד בשירת המקהלה יחד עם נגינת התזמורת בקצב סינקופי השב להופיע באריה לאלט.
הפרק כתוב ברה מז'ור, במשקל שני רבעים, והוא בין כתוב דה קאפו אך מכיל מבנה פנימי של רונדו, כשחלק A (תיבות 1 - 32) שב להופיע באמצע חלק B (תיבות 33 - 64), לתבנית כללית של A-B-A-B ודה קאפו.
הפרק נטול מבוא, שלמעשה מגיע רק לאחר הפתיחה ב"עוצמה מלאה" בהצגת הנושא על ידי התזמורת בלבד.
חלק B נוטה יותר לאינטימיות.
בתיבה מספר ארבעים משתחרר הקונטרפונקט המקביל למדי בשירת המקהלה, ליצירת מרקמים מורכבים יותר בעיקר בין תפקיד הסופרן לאלט וליתר הקולות.
כפי שמקובל בכתיבתו של באך המליסמות (מליסמה היא שירה תוך החזקת הברה אחת אך עם שינוי צלילים, כלומר שירת מנגינה על הברה אחת) הארוכות חוזרות מלוות כל פעם בהרמוניה שונה.
בחלק הראשון הרצ'יטטיבי כולם "יבשים".
הרצ'יטטיב לבס כמקובל מלא שינויים הרמוניים דרמטיים, הוא פותח במינור היחסי למז'ור מפרק הפתיחה, סי מינור, יוצא וחוזר אליו בקטעי נגינה מסוימים של הקונטינואו, עד שבתיבה השמינית עובר לסולם סול מז'ור כפתרון.
האריה לבס כתובה לכלי הקשת ולקו האורגן והקונטינואו.
הסולם ממשיך כצפוי מהכנת הרצ'יטטיב בסול מז'ור.
הפרק מאופיין במספר תבניות משולשות, החל במשקל שלש שמיניות ועבור במוטיב טריולות השב ומופיע בתפקידים השונים.
האריה כתובה בצורה A-B-A ("צורת שיר" או פזמון חלקי), מהירה למדי ותוארה בין היתר כ"מטלטלת ומבריקה".
הרצ'יטטיב לאלט חוזר לסולם רה מז'ור וכתוב במשקל מרובע ויוצר ההכנה לאריה הבאה לאלט באופן הסיום שלו.
האריה כתובה בלה מז'ור, גם כן במשקל מרובע, היא ריטורנלו בצורה בינארית ומאופיינת בניגודים כמו "שקט אחוז תזזית" וכפי שכבר צוין בקצב סינקופי.
האריה נפתחת במבוא כלי (אינסטרומנטלית) ארוך לטרברסו לכלי הקשת ב"קון סורדינו" ולקונטינואו.
היא נפתחת בקדמה ואחרי שמונה תיבות (להוציא הקדמה) ישנה חזרה, אז ממשיך המבוא הכלי בעוד תבנית זהה של קדמה, שמונה תיבות וחזרה.
בתיבה 19 נכנס תפקיד האלט ובסיום דל סניו.
מינצ'ם עומד על מבנה הגבוט המאפיין האריה על אף המשקל המצוין שאינו אופייני לריקוד זה.
לאריה לבס ולאריה לאלט מוטיב יסודי משותף: בעליה רה-סול-לה-סי (המקבילה בלט ל: מי-לה-סי-דו דיאז).
החלק האחד נחתם בכוראל היחידי בקנטטה בלה מז'ור, במשקל מרובע לכל התזמורות להוציא החצוצרות והטימפני.
החלק השני נפתח ברצ'יטטיב לבס מלווה (accompagnato) באבובים ובקונטינואו במי מינור, הרצ'יטטיב המלווה היחידי בקנטטה, ומהווה הכנה לאריה העוקבת גם כן לתפקיד הבס.
האריה לבס חוזרת לסולם רה מז'ור, במשקל שני רבעים אף על פי שכתובה באחד חלקי שש-עשרה ואחד חלקי שלושים ושתים, וכתובה לאבוב ד'אמורה, כינור סולו, כלי קשת וקונטינואו.
נפתחת במבוא כלי, בריטורנלו בקצב לומברדי (כלומר סינקופי) "אגרסיבי", בתיבה 23 נכנס תפקיד הבס בנושא (ריטורנלו) בו פתחו כלי הסולו.
בתיבה 98 מוצג הקטע האמצעי באריה, אחרי שהקטע הראשון מסתיים, כאמור בתיבה 97. לכל אורך הקטע האמצעי, שזורים רעיונות מהקטע הראשון, ובתיבות 110 - 118 חוזר הריטורנלו הפותח ומכאן ואילך נשזר בקטע האמצעי המסיים במינור.
האריה כתובה "דל סניו" ומסיימת בחזרה מהסומן (לא מהפתיחה אך מאותו הנושא) עד תיבה 97.
אחרי רצ'יטטיב יבש האריה לסופרן במי מינור, במשקל תשע שמיניות ובמבנה ג'יג מובהק (בהמשך למבנה הגבוט המוסתר באריה לאלט).
הרצ'יטטיב לטנור כתוב "סקו" רובו למעט קישוט בתיבה שש ומסיים באדאג'יו בתיבות 12 – 14. אופיו מנוגד באופן מוחלט לפרק שאחריו, בעוד הוא איטי, מהורר, דרמטי, בעל מוטיב כרומטי המקובל בתיאורי הצליבה וסבל, וכמקובל ברצ'יטטיבי תזמורו אינטימי (טנור וקונטינואו בלבד).
הכורו החותם הקנטטה הוא למעשה הפרק הפותח רק למילים מעט שונות, צוהל ומתוזמר באופן עשיר ונפוח .
האריה לאלט (הפרק החמישי) מפורסמת למדי, וזכתה לביצועים רבים גם על ידי זמרות וזמרים שאינם ממוקדים בביצוע מוזיקת בארוק.
"Fresh Out the Oven" הוא שיר של הזמרת והשחקנית ג'ניפר לופז בשיתוף הראפר פיטבול.
השיר היה אמור לצאת כסינגל שיווקי מתוך אלבומה השביעי ?Love, אך לופז החליטה שלא להכניס אותו בסוף כי חשבה שהוא לא מתאים לסוג המוזיקה שאיתו עבדה באותה תקופה.
השיר הופץ לראשונה באינטרנט ב-7 באוקטובר 2009 על ידי אפיק רקורדס.
הווידאו קליפ לשיר בוים על ידי יונס אוקרלונד וכולל סצנות של לופז שוכבת על מיטה, מטפסת במדרגות וכולי.
השיר אמנם לא זכה להצלחה בעולם, אך הגיע למקום הראשון במצעד שירי הדאנס קלאב בארצות הברית.
בטקס ה-VMA של 2009 אמר פיטבול כי הוא הקליט שיר עם לופז אשר ייצא כסינגל הראשון מתוך אלבומה השביעי ושהוא ייקרא "Lola" אך בסוף השיר יצא כסינגל באזז והוא לא נכנס לאלבום, ושמו של השיר השתנה ל-"Fresh Out the Oven".
השיר הוא שיר אלקטרו-R&B והוא נכתב על ידי אמנדה גוסט, לופז עצמה, ארמנדו פרז ופארל ויליאמס והופק על ידי הנפטונז.
השיר הוא שיר מיד טמפו מסוג אלקטרו-R&B שאורכו 3:35 דקות.
הוא נכתב על ידי לופז עצמה אמנדה גוסט, פיטבול ופארל ויליאמס שגם הפיק את השיר עם צוות ההפקה שלו "הנפטונז".
אף על פי ששם השיר באנגלית השיר מכיל בתוכו גם משפטים בספרדית.
(פרנטה!) היא להקת רוק אלטרנטיבית ופולק-פופ אוסטרלית, אשר הוקמה במקור ב-1989. הלהקה התפרקה ב-1997, אך הוקמה מחדש בשנת 2003.
קמה ב-1989 במלבורן, בשם המקורי "פרנטה", על ידי סיימון אוסטין (גיטרות וקולות רקע), אנג'י הארט (סולנית), טים אוקונור (גיטרה בס), ומארק פיקטון (תופים, חלילית).
הלהקה נקראה על שם המילה הספרדית למצח, שהיא גם המילה לחזית.
במשך שנתיים פרנטה הופיעה במועדונים במלבורן, ובחודש אוגוסט 1991, הוציאה במימון עצמי את ה-EP הראשון שלה, Whirled, עם הלייבל Thumb Print.
אחד השירים מהאלבום שירים, "Labour of Love", נבחר על ידי מאזיני טריפל ג'יי למקום 69 ברשימת "מאה השירים הלוהטים" של שנת 1991. "Labour of Love" נכתב במשותף על ידי אוסטין והארט.
פרנטה חתמה על חוזה הקלטות עם Mushroom Records אשר הוציאה עבורם את ה-EP השני, Clunk, במרץ 1992. הסינגל מהאלבום "Ordinary Angels" הגיע בשיאו למקום מס' 3 במצעד הסינגלים.
הוא הוסמך כתקליט זהב על ידי ARIA כשנמכר ב-35,000 עותקים.
בחודש אוקטובר 1992 הוציאה הלהקה סינגל, "accidently Kelly Street" (הייתה אמורה להיות בתחילת השם אות רישית, אך קרתה טעות דפוס, והוחלט להשאירה), אשר הגיעה למקום מס' 4 והוסמך כפלטינה כשנמכר ב-70,000 עותקים.
בתחילה הארט אהבה מאוד את השיר, אך תחושתה זו נחמצה אחרי ששודרה פרודיה על השיר ב-Late Show, תוכנית לילה פופולרית באוסטרליה.
ב-24 בנובמבר 1992 יצא אלבום הבכורה של פרנטה, Marvin the Album, והוא הגיע למקום מס' 5 במצעד האלבומים.
במצעדי סוף השנה של ARIA (אגודת התקליטים האוסטרלית) לשנת 1992, "Ordinary Angels" היה במקום מס' 20 ואילו "accidently Kelly Street" היה במקום מס' 29. בטקס פרסי המוזיקה של ARIA ב-1993, פרנטה!
זכתה בפרס אמן פורץ הדרך – אלבום, עבור Marvin the Album ובפרס אמן פורץ הדרך – סינגל עבור "Ordinary Angels".
האלבום היה מועמד גם לפרס אמנות העטיפה הטובה ביותר (אשר בוצעה על ידי הארט ולואיז ביץ') ו-"Ordinary Angels" היה מועמד גם לפרס קליפ הווידאו הטוב ביותר (בבימויו של רובי דאגלס-טרנר).
סינגל נוסף, "No Time", יצא בפברואר 1993, והגיע בשיאו למס' 50 במצעדים.
בתקופה זו, אליסטייר ברדן כבר החליף את פיקטון על התופים.
ב-1994 פרנטה יצאה לסיבוב הופעות באירופה וארצות הברית כדי לקדם את הגרסה הבינלאומית של Marvin the Album בהוצאת Mammoth Records.
הלהקה זכתה לתשבחות, כגון מבקר המוזיקה של Allmusic, אלכס הנדרסון, שכתב כי "לאחר מספר האזנות, אתה מתחיל להבין כמה חזק הוא אלבום הפופ-פולק-רוק המופשט הזה".
ה-EP המחודש הגיע בשיאו למקום מס' 7 במצעדים (המקורי הגיע רק למקום 88 בפברואר).
בארצות הברית, "Bizarre Love Triangle" הגיע למקום מס' 10 במצעד הרוק מודרני של בילבורד, וגם למס' 49 בבילבורד הוט 100. "Labour of Love" הגיע למקום מס' 9 במצעד הרוק המודרני.
"Ordinary Angels", הופיע ב-1994 בפסקול של סדרת הטלוויזיה "מלרוז פלייס".
לקראת סוף השנה, בשל לו"ז ההופעות האינטנסיבי, אוקונור עזב את הלהקה והוחלף על גיטרה בס על ידי ביל מקדונלד.
פרנטה והחברים האינדיבידואליים שלה השתתפו במגוון פרויקטים אחרים כשחזרו לאוסטרליה.
הארט הקליטה את השירה לסינגל "Tingly" של להקת Pop!, אשר הגיע למקום 92, ושיר של פרנטה נכלל באלבום משנת 1995 אוסף, Saturday Morning: Cartoons' Greatest Hits, גרסת כיסוי של "Open Up Your Heart (and Let the Sunshine In)".
במהלך 1995 פרנטה הקליטה אלבום שני, Shape, בספרד עם טד נייסלי (Fugazi), דייוויד מ.
אלן (The Cure, Sisters of Mercy), וקמרון מקווי aka בוגה בר (ננה צ'רי).
הסינגל הראשון, ""Sit on My Hands", הגיע בשיאו למס' 66 באוסטרליה ביולי 1996. הסינגל השני, "What's Come Over Me" הגיע רק למס' 116 באוסטרליה, ולמקום מס' 77 בבריטניה.
האלבום יצא ביולי 1996, והגיע במצעדים למקום 35. מבקר Allmusic סטיבן תומאס ארלוויין ציין כיצד "הלהקה מתנסה טונים אינסטרומנטליים טרנסיים ומקצבי טריפ-הופ איטיים...
קווים מלודיים בולטים בתוך התחושה הנעימה המעורפלת בזמן שהאלבום מנגן, אבל שום דבר ממנו אינו נשאר בזיכרון אחרי שהתקליט נגמר".
במהלך 1996 הקבוצה הופיעה באירופה ואסיה למשך שלושה חודשים, כדי לקדם את האלבום.
פרייז'ר ברינדלי ליווה אותם בקלידים במהלך סיבוב ההופעות.
בינתיים, הארט ואוסטין נהיו זוג ואז נפרדו, וכפי שהארט ציינה "היה לנו הרבה חרא לעבד.
יצאנו תקופה ואז נפרדנו ואז יצאנו לסבב הופעות.
לפעמים זה בסדר ולפעמים לא." באוגוסט, בקנדה, ושוב בדצמבר, באוסטרליה, הלהקה ליוותה את אלאניס מוריסט בסיבוב ההופעות שלה לקידום Jagged Little Pill.
הגיטריסט של מוריסט, ג'סי טוביאס, והארט הפכו לזוג.
ביולי 1997 פרנטה הוציאה עוד סינגל, "Goodbye Goodguy".
טוביאס הצטרף ללהקה בסיבוב ההופעות האחרון שלה לפני שפרנטה התפרקה לקראת סוף 1997. הארט וטוביאס נישאו, והחלו להופיע כצמד בשם Splendid.
בסוף 2003 מייסדי פרנטה, אוסטין והארט, ששניהם חיו אז בארצות הברית, החלו שוב לכתוב שירים ביחד.
אחד השירים החדשים שלהם, "Sleeping", הופיע על ה-EP של Splendid, States of Awake משנת 2004. בסוף 2004 אוסטין והארט הקימו את פרנטה מחדש כדי לצאת לסבב הופעות אקוסטיות בניו יורק ולוס אנג'לס.
בחודש ינואר 2005 פרנטה הופיעה גם בהופעות בחוף המזרחי של אוסטרליה, יחד עם מקדונלד ופיט לסקומב על התופים.
הקבוצה הוציאה EP עם שלוש רצועות, Try to Think Less.
ב-28 בנובמבר 2010, פרנטה הופיעה במלבורן בהופעת איחוד של מגוון להקות מהעיר משנות ה-1990, שהארט ארגנה.
ב-2011 פרנטה הופיעה בפסטיבל המוזיקה של בריזביין.
ב-2014 אוסטין והארט יצאו לסבב הופעות ברחבי אוסטרליה בתור פרנטה, לכבוד יום ה-21 שנה לאלבום Marvin the Album.הם הודיעו על הוצאה מיוחדת מחודשת לאלבום במאי של אותה השנה.
השיר "Jungle" מהאלבום Shape השתתף בפרק של סדרת הטלוויזיה הבריטית Teachers.
הלהקה גם הופיעה בהופעת אורח בסדרה Home and Away ב-1993. השיר "accidently Kelly Street" נכלל בסרט הטאיוואני משנת 2002, Blue Gate Crossing.
Friend of a Friend (בעברית: חברה של חבר) הוא שיר באנגלית שנכתב והולחן על ידי יאן סטיינסדופר, אלברט צ'רני, מיקולאי טריבולץ' ובוצע על ידי להקת לייק מלאווי.
השיר ייצג את צ'כיה באירוויזיון 2019 בתל אביב, ישראל, לאחר שזכה במקום הראשון בתחרות הגמר הלאומי הצ'כית ESCZ.
Fresh Cream הוא אלבום הבכורה של להקת הרוק הבריטית קרים.
האלבום יצא בבריטניה ב-9 בדצמבר 1966, בתור האלבום הראשון של Reaction Records, בבעלות המפיק רוברט סטיגווד.
האלבום בבריטניה יצא גם בגרסת מונו וגם בגרסת סטריאו, במקביל לשחרור הסינגל "I Feel Free".
האלבום יצא בצורה שונה במקצת בינואר 1967 על ידי Atco Records בארצות הברית, גם בגרסאות מונו וסטריאו.
האלבום הגיע בשיא למקום ה-6 במצעדי האלבומים בבריטניה ולמקום ה-39 במצעדי האלבומים של ארצות הברית.
נגן הבס ג'ק ברוס אמר כי שיר הפתיחה "N.S.U." נכתב בחזרה הראשונה של הלהקה.
"זה היה כמו שיר פאנק מוקדם...
המשמעות של השם הייתה non-specific urethritis, זה לא היה NSU במהירות - זו הייתה אחד מהכותרות האלו של שנות ה-60. נהגתי לומר שזה היה חבר בלהקה שהייתה לו מחלת מין.
אני לא יכול להגיד מי זה...
חוץ מזה שהוא ניגן בגיטרה".
בשנת 2003, האלבום דורג במקום ה-101 ברשימת 500 האלבומים הטובים ביותר בכל הזמנים של מגזין הרולינג סטון.
מגזין Uncut תיאר את השירים כ-"כל מה שמתנגן בלהקה ומרגיע, בשמחה של להיות צעיר, והם הולכים כמו שהם מדברים על זה, ומקפצים לנקודות מופלאות של אלתור לרגע".
כשכתב ל-BBC, סיד סמית' ציין כי "בלוז, פופ ורוק מתחילים להתמזג באופן קסום כדי ליצור משהו חדש".
סטיבן תומאס ארלוויין מ-Allmusic מאמין שהשיא הוא "אינסטרומנטלי בלידת הבי מטאל ולידת ג'אם רוק".
"From This Moment On" (בעברית: "מרגע זה ואילך") הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over.
השיר יצא לאור ב-14 ביולי 1998, כסינגל הרביעי מתוך האלבום, וכסינגל החמישה עשר של טוויין.
עם יציאתו נכנס השיר אל המקום ה-4 במצעד הבילבורד הוט 100, וה-9 במצעד הסינגלים הבריטי.
בדומה ל-"" ו-"You're Still the One" השיר נכתב, הולחן והופק על ידי שאניה טוויין ורוברט ג'ון "מאט" לאנג.
השיר הוא שיר בסגנון הקאנטרי-פופ, המשלב בתוכו גם את סגנון המוזיקה העכשווית למבוגרים.
הווידאו קליפ המלא שיצא עבור השיר בוים על ידי פול בויד אשר ביים עבור טוויין גם את הקליפ לשיריה "", "That Don't Impress Me Much" ו-"You've Got a Way".
בקליפ ניתן לראות את טוויין, כשהיא לובשת בינדי ושרה את השיר.
נכון ל-31 באוגוסט 2019, מונה הצפיות של הקליפ עומד על כ-205 מיליון צפיות.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)זהב500,000בריטניה (BPI)כסף295,000ניו זילנד (RMNZ)פלטינה10,000 מכירות + הזרמת מדיה בלבד
From Janet to Damita Jo: The Videos (בעברית: מג'נט לדמיטה ג'ו: הקליפים) הוא אלבום וידאו של הזמרת-יוצרת האמריקאית, ג'נט ג'קסון.
אלבום הווידאו יצא לאור ב-6 בספטמבר 2004 על ידי חברת התקליטים וירג'ין רקורדס בעקבות יציאת אלבומה השמיני Damita Jo.
אלבום הווידאו מכיל קליפים של ג'קסון אשר צולמו במהלך תקופת שהותה בוירג'ין רקורדס כולל קטעים נוספים כמו קטעי ראיונות ומאחורי הקלעים.
אלבום הווידאו יצא לאחר שג'נט הוציאה אלבומים ויזואליים נוספים בעלי אופי דומה.
לטענת הצוות של ג'קסון האלבום מהווה את דרך שעשתה מלהיות אחותו הקטנה של מייקל ג'קסון להיות זמרת שמצליחה בזכות עצמה, מציג את יכולות הריקוד שלה אשר התאפיינו בביצוע של תנועות מסובכות ובאופן תיאטרלי ואת הדרך ה היא הנציחה את המוזיקה שלה בהיסטוריה.
האלבום קיבל ביקורות חיוביות מהמבקרים אשר החמיאו לאבולוציה הוויזואלית שג'קסון הציגה באלבום זה ואף אמרו כי האלבום מציג את ההשפעה האדירה שהייתה לג'נט על אמנים צעירים יותר ואת הניסיון שלהם לחקות אותה.
מקוםתאריך יציאהחברת תקליטיםאירופה6 בספטמבר 2004וירג'ין רקורדסארצות הברית7 בספטמבר 2004קנדהיפן29 בספטמבר 2004EMIאוסטרליה18 בספטמבר 2004וירג'ין רקורדס